

CRNA GORA

ZAVOD ZA ŠKOLSTVO

Predmetni program

**KARAKTERNE IGRE**

IV i V razred osnovne baletske škole

Podgorica

2018.

**SADRŽAJ**

[**A. NAZIV PREDMETA 3**](#_Toc493602395)

[**B. ODREĐENJE PREDMETA 3**](#_Toc493602396)

[**C. CILJEVI PREDMETA 4**](#_Toc493602397)

[**D. POVEZANOST SA DRUGIM PREDMETIMA I MEĐUPREDMETNIM TEMAMA 4**](#_Toc493602398)

[**E. OBRAZOVNO-VASPITNI ISHODI PREDMETA 5**](#_Toc493602399)

[IV RAZRED 5](#_Toc493602402)

[V RAZRED 7](#_Toc493602403)

[**F. DIDAKTIČKE PREPORUKE ZA REALIZACIJU PREDMETA 10**](#_Toc493602409)

[**G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA 10**](#_Toc493602410)

[**H. VREDNOVANJE OBRAZOVNO – VASPITNIH ISHODA 10**](#_Toc493602411)

[**I. USLOVI ZA REALIZACIJU PREDMETA (STRUČNA SPREMA I LITERATURA) 11**](#_Toc493602412)

# NAZIV PREDMETA

**KARAKTERNE IGRE**

# ODREĐENJE PREDMETA

Predmet Karakterne igre omogućava učenicima da se upoznaju sa narodnim igrama i akademskim karakternim igrama.Narodne igre, koje se izučavaju na ovom predmetu, predstavljaju scensku interpretaciju nacionalnog plesnog folklora, a akademske karakterne igre (koje su nastale u baletskom teatru XIX i XX vijeka) predstavljaju transformaciju narodnih igara, pod uticajem sistema klasičnog baleta.

Osim osnovnih elemenata, koji se izučavaju pored štapa, a zatim i na sredini sale, kombinovani u kraće etide, predmet podrazumijeva i da se učenici, prilikom upoznavanja sa karakteristikama igara određenog naroda, upoznaju i sa etnografskim osobenostima, istorijskim i geografskim uslovima života tog naroda, koji su uticali na formiranje njegove igre. Na taj način, ovaj predmet, pored realizacije osnovnih zadataka – razvoja plesne tehnike, scenske izražajnosti, muzikalnosti i ritmicnosti, doprinosi da se kod učenika razvija i međukulturalno razumijevanje i poštovanje kultura drugih naroda.

Predmet se izučava u osnovnoj baletskoj školi, u IV i V razredu.

|  |  |  |  |  |  |  |
| --- | --- | --- | --- | --- | --- | --- |
| Razred | Sedmični broj časova | Ukupni broj časova | Obavezni dio  (80-85%) | Otvoreni dio  (15 do 20%) | Teorijska nastava  (TN) | Vježbe i ostali vidovi |
| IV | 1 | 34 | 80% | 20% | 10% | 90% |
| V | 1 | 34 | 80% | 20% | 10% | 90% |

U organizaciji nastave Karakternih igara treba imati na umu da je planiranje, preplitanje i realizacija ishoda prisutna na svim časovima. Na pojedinim časovima moguće je, ponekad i nužno, kombinovanje obrazovno-vaspitnih ishoda, u skladu sa interesovanjima/mogućnostima učenika, a po procjeni nastavnika.

Priroda predmeta i njegov cilj – razvoj vještina, određuje značajnu prevagu broja časova vježbi u odnosu na broj časova teorijske nastave.

# CILJEVI PREDMETA

Predmet Karakterne igre treba da omogući da se kod učenika:

* razvije interesovanje prema narodno-scenskim i akademskim karakternim igrama;
* razvija tehnika izvođenja karakternih igara;
* razvija scenska izražajnost, muzikalnost, ritmičnost;
* razvije umijeće primjene stečenih znanja u scenskoj igri – koreografiji;
* razvija međukulturalno razumijevanje, poštovanje kultura drugih naroda;
* razvija pozitivna sliku o sebi, izgrađuje samomotivacija i razvija nezavisnost;
* razvija socijalna interakcija, kroz saradnju - stvaralački rad u grupi;
* razvija disciplina i koncentracija u radu, prilikom realizacije praktičnih zadataka koji zahtijevaju visok stepen usredsređenosti;
* razvijaju kompetencije za rješavanje problema, sposobnost donošenja odluka, odgovornost;
* razvijaju vještine kritičkog mišljenja kroz procjenjivanje vlastitog rada/postignuća i postignuća drugih.

# POVEZANOST SA DRUGIM PREDMETIMA I MEĐUPREDMETNIM TEMAMA

Predmet Karakterne igre je u direktnoj korelaciji sa predmetima Klasični balet, Kreativna igra i Savremeni balet. Takođe, ovaj predmet je u tijesnoj vezi i sa predmetom Klavir, s obzirom na to da je muzika neizostavan dio nastave na igračkim predmetima i važan element tokom samog izvođenja plesnih zadataka, tako da njeno poznavanje bitno utiče na uspješnu realizaciju ciljeva, predviđenih za ovaj predmet. Veza među navedenim predmetima i podudaranje, u većoj ili manjoj mjeri, njihovih ciljeva, doprinosi efikasnijem usvajanju znanja i osposobljavanju učenika za njihovu primjenu, odnosno uspješnijoj realizaciji postavljenih ishoda za svaki od predmeta.

U isto vrijeme, kako se, tokom nastavnog procesa na predmetu Karakterne igre kod učenika podstiče razvoj važnih osobina ličnosti (radoznalost, kreativnost, samopouzdanje, odgovornost, sposobnost prevazilaženja prepreka, upornost) i socijalno-emocionalnih vještina (razumijevanje sopstvenih, ali i tuđih emocija, empatija, spremnost na saradnju i uvažavanje drugačijeg mišljenja, uz tolerantno ophođenje) , kao i pozitivnog i odgovornog odnosa prema vlastitom zdravlju i sigurnosti, kao i zdravlju i sigurnosti drugih, izvjesno je da ovaj predmet doprinosi i ostvarenju brojnih međupredmetnih tema.

# OBRAZOVNO-VASPITNI ISHODI PREDMETA

# IV RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da izvede osnovne elemente karakternih igara pored štapa****.* |
| **Ishodi učenja**  Tokom učenja učenik će moći da:  - usvoji nove elemente i kombinacije pored štapa;  - izvodi elemente i kombinacije tehnički pravilno i muzikalno. |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi:**   VJEŽBE PORED ŠTAPA  1. Pozicije nogu:  a) pet otvorenih (I,II,III,IV,V - analogne pozicijama klasičnog baleta);  b) pet ravnih (noge paralelne);  c) dvije zatvorene (I i II - prsti okrenuti prema unutra).  2. Demi-plié i grand plié iz I, II i III pozicije (sliveno i resko);  3. Battements tendus - naprijed, u stranu, nazad:   1. sa podizanjem pete potporne noge u demi-plié-u, sa dvojnim udarom pete; 2. sa prelazom radne noge sa prstiju na petu; 3. pripremne vježbe za flic-flac (srednji tendu battement), sa udarom potporne noge po III poziciji. 4. Battement tendu jeté – naprijed, u stranu, nazad:   a) sa akcentom ’’od sebe’’;  b) isto sa demi-plié;  c) isto sa podizanjem pete potporne noge.   1. Vježbe sa udaranjem, u španskom karakteru: 2. naizmjenični udarac cijelog stopala i poluprsta; 3. isto, sa dva udarca poluprsta (muzički razmjer 2/4, ¾); 4. isto, sa korakom. 5. Priprema za Verjovočku na cijelom stopalu i sa podizanjem na poluprste; 6. Vježbe za bokove (okretanje bedara ka unutra i spolja), na cijelom stopalu i sa podizanjem na poluprste; 7. Pas tortille (okretanje stopala sa jednim udarom); 8. Karakterni rond de jambe par terre (vrhom prsta, sa zaustavljanjem u stranu ili nazad); 9. Karakterni rond de pied (rebrom pete oko stopala potporne noge); 10. Battement developpé; 11. Sliveno; 12. Odsječno; 13. Grand battement developpé sa udarom pete potporne noge, na demi-plié; 14. Grand battement jeté na cijelom stopalu; 15. Relevé na poluprstima, u otvorenim i zatvorenim pozicijama, na jednoj i na obje noge; 16. Savijanje korpusa po I i IV ravnoj poziciji, na poluprstima i na demi-plié; 17. Port de bras sa određenim karakterom; 18. Pripremne vježbe za poluprisjadke i prisjadke: 19. Izbacivanje noge na petu, u stranu i naprijed, u demi-plié-u i grand plié-u; 20. Skok sa izbacivanjem noge na petu u demi i grand plié-u. 21. **Aktivnosti učenja**   Učenici:  - upoznaju novi vid vježbi pored štapa - izvođenje elemenata sa karakterom narodno-scenskih igara;  - usvajaju nove elemente;  - prepoznaju vezu između muzičkih i plesnih karakteristika novih elemenata i kombinacija;  - poštuju zakonitosti karakternih igara prilikom izvođenja;  - vježbaju, trudeći se da postignu tehničku tačnost izvođenja.   1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da stekne osnovna znanja o karakteru pojedinih narodno-scenskih igara i mogućnostima njihove primjene u baletu.*** |
| **Ishodi učenja**  Tokom učenja učenik će moći da:  - usvaja osnovna znanja o karakteru, stilu i maniru izvođenja narodno-scenskih igara;  - razvija scensku izražajnost, izvodeći karakteristične vježbe za ruke, glavu i korpus;  - upozna se sa tipičnim primjerima primjene karakternih igara u baletu; |
| **Didaktičke preporuke za realizaciju obrazovno-vaspitnog ishoda:**   1. **Sadržaji/pojmovi**   VJEŽBE NA SREDINI SALE   * Učenje osnovnih položaja ruku u ruskim, italijanskim i mađarskim igrama; * Vježbe za ruke, glavu i korpus u stilu narodnih i scenskih igara; * Balancé sa različitim položajem ruku; * Primjeri primjene karakternih igara u klasičnom baletu (video – fragmenti iz poznatih baleta).  1. **Aktivnosti učenja**   Učenici:   * Slušaju muziku i prepoznaju ritmičko-melodijske karakteristike nacionalnog melosa, najčešće korištenog u baletskim predstavama; * Upoznaju i usvajaju osnovne položaje ruku, korpusa i glave, karakteristične za igre, koje se izučavaju na predmetu ; * Poštuju pravila izvođenja, vježbaju; * Gledaju poznate balete i sa nastavnikom analiziraju/komentarišu karakterne igre u njima – njihovu primjenu, svrhu, kao i tehničku izvedbu i scensku izražajnost igrača.  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# V RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da tehnički pravilno i muzikalno izvede vježbe pored štapa.*** |
| **Ishodi učenja**  *Tokom učenja učenik će moći da:*   * ovlada izvođenjem osnovnih vježbi pored štapa; * usvaja nove, složenije elemente pored štapa; * izvodi kombinacije pored štapa muzikalno i u zadatom karakteru. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**   VJEŽBE PORED ŠTAPA   * Plié:  1. demi-plié, sliveno i resko, po I,II,IV i V otvorenoj i ravnoj poziciji; 2. grand-plié po I,II,IV, V otvorenoj i po I i IV raznoj poziciji;  * Battement tendu naprijed, u stranu, nazad:  1. sa prenosom stopala na rebro pete; 2. isto, sa demi-plié;  * Battement tendu jeté naprijed, u stranu, nazad:  1. sa jednim udarom stopala po V otvorenoj poziciji; 2. sa dva udara stopalom po V otvorenoj poziciji; 3. sa jednim ili nekoliko kratkih udara po podu prstima ili rebrom pete (piqué);  * Pas tortille, dupli; * Battement fondu sa okretanjem koljena radne noge iz zatvorenog u otvoreni položaj na 45°:  1. na cijelom stopalu; 2. sa podizanjem na poluprste;  * Battement developpé sa istovremenim i kasnijim udarom pete potporne noge na demi-plié (naprijed, u stranu, nazad); * Vježbe sa udaranjem, u ruskom karakteru: udar pete potporne noge na demi-plié sa izvođenjem radne noge naprijed, u stranu i nazad na 45° i kasnijim udarom rebrom pete; * Priprema za tire-bouchon, potom tire bouchon; * Priprema za Golubec (udar jednog stopala u drugo):  1. običan udar jednom nogom; 2. dupli udar jednom nogom; 3. običan udar sa obje noge; 4. dupli udar sa obje noge;  * Golubec u skoku; * Grand battement jeté sa padom na radnu nogu u V otvorenu poziciju (naprijed, u stranu, nazad):  1. sa jednim udarom stopala potporne noge; 2. sa dva naizmjenična udara (jastučićem stopala i stopalom potporne noge). 3. **Aktivnosti učenja**   Učenici:   * usvajaju nove, složenije elemente pored štapa; * prate i poštuju uputstva o tehnički pravilnom izvođenju; * izvode kombinacije u zadatom karakteru, u sporom tempu; * vježbaju, trudeći se da postignu tehničku tačnost izvođenja u zadatom karakteru.  1. **Broj časova realizacije**   *Broj časova se ostvaruje uz potrebu kombinovanja obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da izvede jednostavne etide, sačinjene na materijalu ruskih narodnih igara.*** |
| **Ishodi učenja**  *Tokom učenja učenik će moći da:*   * Upozna osnovne položaje ruku i poklone u ruskim narodnim igrama; * Ovlada osnovnim koracima ruskih narodno-scenskih igara; * Razvija scensku izražajnost, kroz izvođenje kraćih etida na sredini sale. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**   ELEMENTI RUSKE IGRE   1. Položaji ruku, karakteristični za žensku igru; 2. Najčešći položaji ruku, karakteristični za mušku igru; 3. Pokreti ruku: 4. prelazak u različite položaje; 5. tehnika pokreta sa maramicom (u ženskoj igri). 6. Koraci – sa pomjeranjem naprijed i nazad: 7. obični ; 8. promjenljivi; 9. promjenljivi sa udarom – pritopom; 10. Pokloni: 11. na mjestu; 12. sa običnim koracima naprijed i nazad; 13. Pritop – udar cijelim stopalom o pod; 14. ‘’Drobi’’ (udarci): 15. ‘’drobni hod’’ – sitni neprekidni drob sa potpetice (na mjestu, pa sa pomjeranjem naprijed); 16. drob sa poskokom – poskok na jednoj nozi sa kasnijim udarom potpeticom i cijelim stopalom druge noge (na mjestu, sa pomjeranjem naprijed, sa okretom); 17. ‘’Garmoška’’ (harmonika) - istovremena okretanja stopala iz I slobodne pozicije u zatvorenu i obratno (sa pomjeranjem u stranu); 18. ‘’Pripadanie’’ (bočni šepajući korak):   a) sa pomjeranjem u stranu iz III slobodne pozicije sa podizanjem na poluprste.  b) sa okretom u mjestu;   1. ‘’Kovirjaločka’’ – naizmjenični udari prstima i rebrom potpetice o pod; 2. ‘’Verjovočka’’ - u slobodnom položaju sa proklizavanjem na cijelom stopalu: 3. obična - zaredom; 4. dupla – sa dva udarca jastučićem stopala u III slobodnu poziciju nazad; 5. obična i dupla sa prekoračenjem – na cijelo stopalo ili rebro pete nazad; 6. ‘’Motaločka’’ – naizmjenično izbacivanje nogu iz koljena naprijed-nazad sa klizećim udarom jastučića stopala sa podbijanjem druge noge u prekrštenom polozaju: 7. na poluprstima; 8. na cijelom stopalu (za muškarce); 9. Poluprisjadke (za muškarce): 10. sa otvaranjem noge na rebro pete; 11. sa otvaranjem noge na 45° (naprijed, u stranu); 12. sa istovremenim proklizavanjem noge u stranu na rebro pete – ‘’raznožka’.’ 13. **Aktivnosti učenja**   Učenici:   * izvode vježbe za ruke, tipične za ruske narodno-scenske igre; * upoznaju i uvježbavaju osnovne elemente ruskih igara; * izvode kraće etide u zadatom karakteru; * pažljivo slušaju muziku i trude se da izvođenje bude i tehnički tačno i scenski izražajno.      1. **Broj časova realizacije**   *.*  *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# 

# VI RAZRED

|  |
| --- |
| ***Obrazovno-vaspitni ishod 1***  ***Na kraju učenja učenik će moći da tehnički pravilno i muzikalno izvede vježbe pored štapa.*** |
| **Ishodi učenja**  *Tokom učenja učenik će moći da:*   * usvaja nove, složenije elemente pored štapa; * izvodi kombinacije pored štapa muzikalno i u zadatom karakteru ruskih I mađarskih nacionalnih igara. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**   VJEŽBE PORED ŠTAPA   * Plié:  1. Demi-plié, sliveno i resko po I, II, IV I V otvorenoj i ravnoj poziciji sa radom ruku; 2. Grand-plié po I,II,IV, V otvorenoj poziciji sa radom ruku;  * Battement tendu naprijed, u stranu, nazad:  1. Kombinacije sa rukama u stilu ruskih i mađarskih igara.  * Battement tendu jeté naprijed, u stranu, nazad:  1. kombinacije sa rukama u stilu ruskih i mađarskih igara.  * Battement fondu:  1. kombinacije sa dodavanjem ruku u ruskom I mađarskom stilu.  * Vježbe sa udaranjem:  1. sa prenosom radne noge otvoreno i zatvoreno. 2. **Aktivnosti učenja**   Učenici:   * usvajaju nove, složenije elemente pored štapa; * prate I poštuju uputstva o tehnički pravilnom izvođenju; * izvode kombinacije u zadatom karakteru, u bržem tempu; * vježbaju, trudeći se da postignu tehničku tačnost izvođenja u zadatom karakteru narodnih igara.  1. **Broj časova realizacije**   *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
| ***Obrazovno-vaspitni ishod 2***  ***Na kraju učenja učenik će moći da izvede jednostavne etide, sačinjene od elemenata mađarskih i italijanskih narodnih igara.*** |
| **Ishodi učenja**  *Tokom učenja učenik će moći da:*   * upozna osnovne položaje ruku u mađarskim i italijanskim igrama; * ovlada osnovnim koracima mađarskih i italijanskih narodnih igara; * razvija scensku izražajnost, kroz izvođenje kraćih etida na sredini sale. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi**   ELEMENTI MAĐARSKE IGRE:   1. Položaji ruku; 2. Položaji nogu; 3. Ključ-udar potpeticom: 4. obični; 5. dupli; 6. Pas balance s podizanjem na poluprste; 7. Developpe’ naprijed: 8. sa kasnim koracima; 9. sa korakom na poluprste i privođenjem druge noge u V poziciju; 10. “Golubec” u skoku po ravnoj/paralelnoj poziciji; 11. Pas de boure po paralelnoj poziciji iz strane u stranu na poluprstima I na demi-plie; 12. “Verjovočka” sa proklizavanjem na poluprste.   ELEMENTI ITALIJANSKE IGRE   1. Položaji ruku 2. Položaji nogu; 3. Pokreti sa tamburinom: 4. mali neprekidni –sakom; 5. sa udarom prstima; 6. prevođenje ruku u razne položaje; 7. Proklizavanje na zadnjoj nozi na demi-plie’ sa izvođenjem druge noge naprijed na vrh stopala: 8. na mjestu; 9. sa pomjeranjem ka nazad; 10. Battement tendu jeté naprijed: 11. iz koraka sa udarom prstima po podu (pique) sa pomjeranjem, naprijed i nazad; 12. udar prstima po podu (pique) sa poskokom-na mjestu, sa pomjeranjem nazad; 13. naizmjenični udari prstima i rebrom pete (petom naprijed) po podu sa poskokom-na mjestu sa pomjeranjem nazad; 14. Trčanje-poskoci 15. pas emboite sur le cou-de-pied nazad-namjestu, sa pomjeranjem naprijed; 16. Pas balance sa preskokom u stranu; 17. Doskok u II otvorenu poziciju; 18. Poskakivanje na demi-plie (na mjestu, sa okretom): 19. na poluprstima po VI slobodnoj poziciji; 20. na jednoj nozi sa udarima rebra pete (petom naprijed) i vrhom prstiju po VI poziciji. 21. **Aktivnosti učenja**   Učenici:   * izvode vježbe za ruke, tipične za mađarske i italijanske narodno-scenske igre; * upoznaju i uvježbavaju osnovne elemente mađarskih i italijanskih igara; * izvode kraće etide u zadatom karakteru; * uz muziku se trude da izvođenje bude tehnički tačno i scenski izražajno.  1. **Broj časova realizacije**   *.*  *Broj časova se ostvaruje uz potrebu kombinovanja dva ili više obrazovno-vaspitnih ishoda, u skladu sa interesovanjima i mogućnostima učenika.* |
|  |

# 

# DIDAKTIČKE PREPORUKE ZA REALIZACIJU PREDMETA

Osnovni oblik aktivnosti, kroz koje se realizuju ishodi učenja za predmet Karakterne igre je **izvođenje**. Putem izvođenja učenik reazlizuje zadatak, izražava stepen razumijevanja i usvojenosti uputstava nastavnika i prezentira sopstvene kreacije pokretom. Pravilno izvođenje, osim razumijevanja zadatka, koncentracije i fizičke spretnosti, podrazumijeva preciznost i koordinaciju pokreta, kao i muzikalnost, odnosno usklađenost pokreta sa melodijom, tempom, ritmom i dinamikom, što zahtijeva pažljivo slušanje muzike.

Izvođenje pojedinih elemenata je demonstriranje zadatih pokreta, ali izvođenje pojedinih kombinacija je i kreativni proces, jer kombinacija pokreta, kao kraća plesna cjelina, omogućava ispoljavanje vlastitog doživljaja muzike i nadahnutu interpretaciju plesnog zadatka.

Dakle, izvođenje, kao aktivnost, u sebi sadrži demonstraciju tehničkih elemenata, ali i aktivno slušanje i lični doživljaj muzičkog materijala i, na koncu, interpretaciju, kao stvaralački čin, odnosno - igru.

Na prvoj godini izučavanja predmeta (IV razred osnovne baletske škole) veći dio časa odlazi na vježbe pored štapa. Na drugoj godini (V razred) se veći dio časa organizuje na sredini sale.

U realizaciji nastave iz predmeta Karakterne igre treba omogućiti izražavanje i razvoj stvaralačke individualnosti svakog učenika.

# PRILAGOĐAVANJE PROGRAMA NADARENIM UČENICIMA

Učenicima, koji pokazuju izuzetnu nadarenost treba omogućiti dodatnu nastavu i zadati kompleksnije etide.

# VREDNOVANJE OBRAZOVNO – VASPITNIH ISHODA

Nastavnik konstantno prati razvoj učenika i motiviše ih. Na kraju nastavne godine obavezno je polaganje završnog ispita. Rezultati ispita utiču na konačnu ocjenu.

|  |  |
| --- | --- |
| OCJENA | OPIS |
| Odličan (5) | Postiže visok nivo tehničke preciznosti u izvođenju elemenata, ističe se po kreativnosti, trudu i scenskoj izražajnosti. |
| Vrlo dobar (4) | Trudi se da pravilno izvede vježbe i postiže prilično visok nivo tehničke preciznosti u izvođenju najvećeg broja elemenata. |
| Dobar (3) | Trudi se da pravilno izvede vježbe i postiže srednji nivo tehničke preciznosti u izvođenju najvećeg broja elemenata. |
| Dovoljan (2) | Trudi se da pravilno izvede vježbe, ali postiže nizak nivo tehničke preciznosti u izvođenju pojedinih elemenata. |

# USLOVI ZA REALIZACIJU PREDMETA (STRUČNA SPREMA I LITERATURA)

1. **PROFIL I STRUČNA SPREMA NASTAVNIKA/NASTAVNICA I STRUČNIH SARADNIKA/SARADNICA**

Predmet predaje baletski pedagog - baletski igrač sa minimum deset godina scenskog iskustva ili diplomirani baletski pedagog.

1. **Materijalni uslovi**

Nastava se izvodi u baletskoj sali, koja mora da posjeduje:

* ogledala na širini jednog ili dva zida;
* baletski pod;
* štapove pričvršćene za zid ili mobilne štapove;
* klavir, cd player, video player.

Literatura:

1. Борзов A. A. Народно-сценический танец (экзерсисы у станка), Москва ГИТИС, 2008.
2. Устинова Т. А. Избранные русские народные танцы, Москва , Искусство, 1996.

Predmetni program **KARAKTERNE IGRE** za IV i V razred osnovne baletske škole uradila je Komisija u sljedećem sastavu:

Sanja Garić, predsjednik

Viktorija Strugar, član

Tamara Vujošević - Mandić, član

*Prilikom izrade korišten je materijal:*

*Metodološko uputstvo za pisanje predmetnih programa zasnovanih na ishodima učenja, 2017. i važeća zakonska regulativa*

1. *Nastavni plan i program škole za osnovno baletsko obrazovanje, Beograd, 1980*
2. *Характерный танец - программа дла хореографических училищ, Москва, Министерство культуры СССP,1988.*